Έκθεση Διοικητικού Συμβουλίου  – 30 Ιουνίου 2024 
 
12 
 
 
έκδοσης θα κατευθυνθούν στη χρηματοδότηση επιλέξιμων πράσινων επενδύσεων από την Τράπεζα και θα συμβάλουν στον 
στόχο για ουδέτερο ενεργειακό αποτύπωμα έως το 2050 και θετικό περιβαλλοντικό αντίκτυπο. 
Διάθεση του 27% των μετοχών της Εταιρείας από το Ταμείο Χρηματοπιστωτικής Σταθερότητας («ΤΧΣ») 
Στις 11 Μαρτίου 2024, η διάθεση του 27% των μετοχών της Εταιρείας από το ΤΧΣ ολοκληρώθηκε. Η τιμή διάθεσης των 
προσφερόμενων μετοχών ορίστηκε στα € 4,00 ανά μετοχή. Το 20% του συνόλου των προσφερόμενων μετοχών κατανεμήθηκε σε 
Έλληνες θεσμικούς και ιδιώτες επενδυτές και το 80% του συνόλου των προσφερόμενων μετοχών σε διεθνείς θεσμικούς επενδυτές. 
H εκδήλωση ισχυρού διεθνούς και εγχώριου επενδυτικού ενδιαφέροντος με προσφορές που προσέγγισαν τα € 11 δισ., αποτελούν 
δείγμα της εμπιστοσύνης της επενδυτικής κοινότητας στις ισχυρές προοπτικές της Τράπεζας.  
Εξυγίανση Ισολογισμού 
Ολοκλήρωση Project Delta 
Στις 2 Μαϊου 2024, η Εταιρεία ανακοίνωσε ότι η Τράπεζα ολοκλήρωσε την πώληση του συνόλου των απαιτήσεών της σε 
χαρτοφυλάκιο αποτελούμενο κυρίως από MEA, «Project Delta», πιστωτικής απαίτησης € 0,4 δισ. με λογιστική αξία προ 
προβλέψεων € 0,16 δισ. (η «Συναλλαγή») στο APS Group. Η Ευρωπαϊκή Τράπεζα Ανασυγκρότησης και Ανάπτυξης (European Bank 
of Reconstruction and Development, «EBRD») απέκτησε το 30% της συμμετοχής, ενώ το υπόλοιπο ποσοστό αγοράστηκε από τα 
APS funds και διαχειριζόμενους λογαριασμούς τους. Το συμφωνηθέν συνολικό τίμημα ανήλθε περίπου στο 34% της λογιστικής 
αξίας προ προβλέψεων του χαρτοφυλακίου. Η Συναλλαγή ολοκληρώθηκε αφού έλαβε όλες τις απαιτούμενες εγκρίσεις. Το 
χαρτοφυλάκιο είχε ήδη ταξινομηθεί ως διακρατούμενο προς πώληση («ΔΠΠ») στις 30 Ιουνίου 2023. Η Συναλλαγή δεν είχε 
επίδραση στα αποτελέσματα χρήσεως του Ομίλου, ενώ παρουσίασε μικρή θετική επίδραση (+1 μ.β.) στον Συνολικό Δείκτη 
Κεφαλαιακής Επάρκειας (Total Capital Ratio, «TCR») κατά τις 30 Μαρτίου 2024, από την ελάφρυνση των σταθμισμένων ως προς 
τον κίνδυνο στοιχείων ενεργητικού (Risk Weighted Assets, «RWA») από το χαρτοφυλάκιο Delta. 
Solar – Τιτλοποίηση ΜΕΑ στο Πρόγραμμα Παροχής Εγγυήσεων «Ηρακλής» 
Τον Νοέμβριο 2023, η Τράπεζα από κοινού με τις άλλες τρεις συστημικές τράπεζες («οι Τράπεζες»), ανακοίνωσαν την υπογραφή 
δεσμευτικής συμφωνίας των τεσσάρων συστημικών Τραπεζών με τη Waterwheel Capital Management, L.P., ενεργούσα ως 
διαχειριστής επενδύσεων για λογαριασμό συνδεδεμένης εταιρείας την οποία διαχειρίζεται (η «Waterwheel Capital») αναφορικά 
με την πώληση στη Waterwheel Capital του 95% των ομολογιών μεσαίας εξοφλητικής προτεραιότητας και του 95% των ομολογιών 
χαμηλής εξοφλητικής προτεραιότητας που θα εκδοθούν στο πλαίσιο ταυτόχρονης τιτλοποίησης από τις Τράπεζες. To 
χαρτοφυλάκιο Solar είχε συνολική λογιστική αξία προ προβλέψεων περίπου € 1,2 δισ. την 30η Σεπτεμβρίου 2021, εκ των οποίων τα 
€ 0,4 δισ. διακρατώνται από την Τράπεζα. H Συναλλαγή Solar αναμένεται να ολοκληρωθεί έως το τέλος του 2024 και τελεί υπό τις 
συνήθεις για τέτοιες συναλλαγές προϋποθέσεις.  
Monza – Πώληση Χαρτοφυλακίου ΜΕΑ 
Τον Δεκέμβριο 2023, η Τράπεζα ταξινόμησε ως ΔΠΠ χαρτοφυλάκιο ΜΕΑ, το χαρτοφυλάκιο Monza, το οποίο αποτελείται από ΜΕΑ 
λιανικής και επιχειρήσεων, με συνολική λογιστική αξία προ προβλέψεων € 0,3 δισ. Η διαδικασία πώλησης είναι υπό εξέλιξη και η 
συναλλαγή αναμένεται να ολοκληρωθεί εντός του του τρίτου τριμήνου 2024.